Maxwell Anderson

Maxwell Anderson (15. desember 1888 i Atlantic, Pennsylvania, død 28. februar 1959 i Stamford, Connecticut) var en amerikansk dramatiker og lyriker.

Bakgrunn og virke 
Anderson studerte engelsk litteratur ved University of North Dakota i Grand Forks og ble senere ansatt som rektor ved høystadieskole i Minnewaukan i Nord-Dakota, men ble avskjediget da han snakket om sine pasifistiske meninger overfor elevene. Han flyttet da til California og fortsatte sine studier ved Stanford University i Silicon Valley. Etter dette arbeidet han som lærer ved et gymnas i San Francisco inntil han på nytt fikk avskjed etter å ha gitt sin støtte til en elev som var motstander av våpen.

Etter sine forsøk som lærer fikk en stilling i dagspressen og flyttet etterhvert til New York. Her begynte å skrive teaterstykker samtidig som han jobbet som journalist. Etter en tid jobbet han utelukkende for teateret.

Han skrev et stort antall velkjente skuespill og han var en av de meget få dramatikere som skrev på blankvers. I 1933 fikk han Pulitzerprisen for drama for sitt politiske drama Both Your Houses.

Anderson trodde sterkt på menneskets verdighet, humanisme er kanskje et for sterkt ord, og mange av hans skuespill fokuserer på sammenhenger som frihet og rettferdighet. Anderson kan sannsynligvis få æren for at poesi ble populært i moderne drama. Han valgte å skrive i ensomhet, foretrakk å skrive i spiralbudne notatblokker for hånd, og avslo å være tilstede på premierene av sine egne stykker.

Han nøt stor kommersiell suksess med en rekke teaterstykker som hadde handling fra tudortiden. Et bestemt stykke, Anne of the Thousand Days, fortellingen om Henrik VIII av Englands ekteskap og henrettelse av Anne Boleyn, var en stor suksess på scenen i 1948, men ble ikke filmatisert før etter 21 år, kanskje på grunn av sensuren ettersom ordet «bastard» ble brukt flere ganger og stykkets åpne diskusjon om seksuelle forhold. Det hadde premiere på Broadway med Rex Harrison og Joyce Redman i hovedrollene, og i 1969 ble det en Oscar-vinnende film (for kostymer) med Richard Burton og Geneviève Bujold i de samme rollene. Teaterstykket blir fortsatt framført i dag.

Et annet av hans tudorstykker, Elizabeth the Queen, ble laget film av under tittelen The Private Lives of Elizabeth and Essex (1939) med skuespilleren Bette Davis i den kvinnelige hovedrollen og Errol Flynn som den mannlige kjekkasen. En av hans andre stykker som også involverte Elizabeth I av England var Mary of Scotland (1936) ble også filmatisert, men ikke med samme suksess i 1936 med Katharine Hepburn som Maria I av Skottland, Fredric March som jarlen av Bothwell og Florence Eldridge som dronning Elizabeth. Teaterstykket har dog vært en suksess på Broadway med Helen Hayes i hovedrollen.

Privatliv 
Anderson giftet seg med Margaret Haskett, en tidligere klassekamerat, den 1. august 1911 i Bottineau i North Dakota. De fikk tre sønner, Quentin, Alan og Terence. Margaret døde av kreft den 22. februar 1931. Anderson bodde deretter med Gertrude «Mab» Higger fra og med oktober 1933. En datter, Hesper, ble født 2. august 1934. Gertrude begikk selvmord den 21. mars 1953 og hennes datter Hesper (som var filmmanusforfatter til filmen Children of a Lesser God, skrev en bok med tittelen South Mountain Road: A Daughter's Journey of Discovery om hvordan hun etter morens selvmord oppdaget at foreldrene aldri hadde vært gift. Maxwell Anderson giftet seg likevel en gang til, da til Gilda Hazard den 6. juni 1954.

Anderson døde i Stamford i Connecticut, den 28. februar 1959, to dager etter at han hadde fått et slag.

Skuespill og musikkspill 
 White Desert – 1923
 What Price Glory – 1924 – et krigsdrama
 First Flight – 1925 – skrevet sammen med Laurence Stallings (intet til felles med en Star Trek-episode med samme tittel.)
 The Buccaneer – 1925 (et skuespill som ikke har noe å gjøre med filmene fra 1938 og 1958 med samme tittel)
 Outside Looking In (skuespill) – 1925
 Saturday's Children – 1927
 Gods of the Lightning – 1929 (skrevet sammen med Harold Nickerson)
 Gypsy – 1928 – (ikke den senere musicalen av Arthur Laurents, Jule Styne, og Stephen Sondheim, ikke beslektet bortsett fra tittelen)
 Elizabeth the Queen – 1930 – et historisk drama i blankvers
 Night Over Taos – 1932
 Both Your Houses – 1933 -- Pulitzerprisen for drama
 Mary of Scotland – 1933 – et historisk drama i blankvers
 Valley Forge – 1934
 Winterset – 1935 – en tragedie på vers inspirert av saken mot anarkistene Sacco og Vanzetti – Første «Annual New York Drama Critics Circle Award»
 The Masque of Kings – 1936
 The Wingless Victory – 1936
 Star-Wagon – 1937
 High Tor – 1937 (gitt «New York Drama Critics Circle Award»)
 The Feast of Ortolans – 1937 – skuespill i en akt
 Knickerbocker Holiday – 1938 – bok og lyrikk
 Second Overture – 1938 – skuespill i en akt
 Key Largo – 1939
 Journey to Jerusalem – 1940
 Candle in the Wind – 1941
 The Miracle of the Danube – 1941 – skuespill i en akt
 The Eve of St. Mark – 1942
 Your Navy – 1942 – skuespill i en akt
 Storm Operation – 1944
 Letter to Jackie – 1944 – skuespill i en akt
 Truckline Café – 1946
 Joan of Lorraine (delvis skrevet i blankvers) – 1946
 Anne of the Thousand Days – 1948 – historisk drama i blankvers
 Lost in the Stars – 1949 – bok og lyrikk
 Barefoot in Athens – 1951
 The Bad Seed – 1954
 High Tor – 1956 (TV)
 The Day the Money Stopped – 1958 – (skrevet sammen med Brendan Gill)
 The Golden Six – 1958

Bøker 
 You Who Have Dreams – 1925 – poesi og en bok om poesi
 The Essence of Tragedy and Other Footnotes and Papers – 1939 – essay
 Off Broadway Essays About the Theatre – 1947 – essay
 Notes on a Dream – 1972 – poesi

Referanser

Litteratur 
 Maxwell Anderson-dokumentsamlingen blir oppbevart ved Harry Ransom Humanities Research Center ved University of Texas, Austin.  
 En annen betydningsfull samling av Maxwell Anderson-dokumenter blir oppbevart ved Elwyn B. Robinson Department of Special Collections ved Chester Fritz Library hos University of North Dakota.
 Shivers, Alfred, The Life of Maxwell Anderson (New York: Stein and Day, 1983)
 The National Cyclopedia of American Biography vol. 60: pp. 323-325
 Dictionary of American Biography, Supplement Six: pp. 14-16 
 Bibliography by M. Cox (1958, repr. 1974)

Eksterne lenker 
 
 
 
 

Dramatikere fra USA
Lyrikere fra USA
Engelskspråklige forfattere
Alumni fra Stanford University
Pulitzer-vinnere innen drama
Personer fra Crawford County i Pennsylvania
Personer fra Ashtabula County i Ohio
Personer fra Stutsman County i Nord-Dakota